pythainlp/thai-wiki-dataset-v3 huggingface dataset:
โนอาห์ มหาวิบัติวันล้างโลก

โนอาห์ มหาวิบัติวันล้างโลก (Noah) เป็นภาพยนตร์อิงพระคัมภีร์ไบเบิล กำกับและร่วมเขียนบทโดยแดร์เรน อโรนอฟสกี โดยอิงจากเรื่องเรือโนอาห์ นำแสดงโดยรัสเซล โครว์, เจนนิเฟอร์ คอนเนลลี, เรย์ วินสโตน, เอ็มมา วัตสัน, แอนโทนี ฮ็อปกินส์และโลแกน เลอร์แมน ออกฉายครั้งแรกในโรงภาพยนตร์เมื่อวันที่ 28 มีนาคม ค.ศ. 2014 ในระบบ 3 มิติ และไอแมกซ์ 3 มิติ
== นักแสดง ==
รัสเซล โครว์ รับบท โนอาห์
เจนนิเฟอร์ คอนเนลลี รับบท นาอามาห์ ภรรยาของโนอาห์
เรย์ วินสโตน รับบท ทูบัลคาอิน ศัตรูของโนอาห์
เอ็มมา วัตสัน รับบท อิลา ภรรยาของเชม
ดักลาส บูท รับบท เชม บุตรของโนอาห์
โลแกน เลอร์แมน รับบท ฮาม บุตรของโนอาห์
ลีโอ แมคฮิว แคร์โรล รับบท ยาเฟท บุตรของโนอาห์
แอนโทนี ฮ็อปกินส์ รับบท เมธูเสลาห์ ปู่ของโนอาห์
==อ้างอิง==
==แหล่งข้อมูลอื่น==
ภาพยนตร์ที่ออกฉายในปี พ.ศ. 2557
ภาพยนตร์ภาษาอังกฤษ
ภาพยนตร์อเมริกัน
ภาพยนตร์ที่ถ่ายทำในประเทศไอซ์แลนด์
ภาพยนตร์ที่ถ่ายทำในรัฐนิวยอร์ก
ภาพยนตร์ไอแมกซ์
ภาพยนตร์โดยพาราเมาต์พิกเจอส์
ภาพยนตร์เกี่ยวกับการเดินเรือ
วงศ์กำลังเสือโคร่ง

วงศ์กำลังเสือโคร่ง หรือ Betulaceae มีสมาชิกทั้งสิ้น 6 สกุล และมีประมาณ 130 สปีชีส์ ส่วนใหญ่เป็นพืชท้องถิ่นทางซีกโลกเหนือ มีบางส่วนพบทางซีกโลกใต้ทางเทือกเขาแอนดีส ในอดีตวงศ์นี้แยกออกเป็น 2 วงศ์คือ (Betulaceae) ( ประกอบด้วยสกุล Alnus, Betula) และ Corylaceae (สกุลที่เหลือ) ในระบบ APG ได้รวมเป็นวงศ์ใหญ่ที่มีวงศ์ย่อย (Betuloideae) และ (Coryloideae) วงศ์ที่ใกล้เคียงคือ (Casuarinaceae)
==การใช้ประโยชน์==

ฮาเซล (Corylus avellana) aและฟิลเบิร์ต(Corylus maxima) เป็นพืชสวนที่สำคัญเพราะผลรับประทานได้ เนื้อไม้ของพืชวงศ์นี้แข็ง นำไปใช้ในการก่อสร้างได้
==อ้างอิง==
Chen, Z.D., Manchester, S.R., & Sun, H.Y., 1999. Phylogeny and evolution of the Betulaceae as inferred from DNA sequences, morphology, and palaeobotany. American Journal of Botany, 86: 1168-1181.
ซินต์เอิสตาซียึส

ซินต์เอิสตาซียึส (Sint Eustatius, ) หรือที่คนในท้องถิ่นเรียกกันเล่น ๆ ว่า สเตเชีย (Statia) และ สตาซียึส (Statius) เป็นเกาะเล็ก ๆ แห่งหนึ่งในทะเลแคริบเบียน และเป็นเทศบาลรูปแบบพิเศษ (เรียกอย่างเป็นทางการว่า "ทบวงการเมือง") ของประเทศเนเธอร์แลนด์
เกาะซินต์เอิสตาซียึสตั้งอยู่บริเวณส่วนเหนือของหมู่เกาะลีเวิร์ดในภูมิภาคเวสต์อินดีส ทางทิศตะวันออกเฉียงใต้ของหมู่เกาะเวอร์จิน ใกล้ ๆ กันนั้นมีเกาะเซนต์คิตส์ตั้งอยู่ทางทิศตะวันออกเฉียงใต้ และมีเกาะซาบาตั้งอยู่ทางทิศตะวันตกเฉียงเหนือของเกาะ เมืองหลักของซินต์เอิสตาซียึสคือโอรันเยอสตัด
ตัวเกาะมีพื้นที่ 21 ตารางกิโลเมตร (8.1 ตารางไมล์) มีจำนวนประชากร 3,543 คน (ข้อมูลจากสำมะโนปี ค.ศ. 2001) ความหนาแน่นคิดเป็น 169 คนต่อตารางกิโลเมตร ภาษาที่ใช้ในราชการได้แก่ภาษาดัตช์และภาษาอังกฤษ และยังมีภาษาผสมที่มีพื้นฐานจากภาษาอังกฤษใช้สื่อสารกันอย่างไม่เป็นทางการด้วย ผู้ที่โดยสารเครื่องบินมายังเกาะนี้จะต้องลงที่ท่าอากาศยานเอฟ.ดี. โรสเวลต์
จากเดิมที่เคยเป็นส่วนหนึ่งของเนเธอร์แลนด์แอนทิลลีส ซินต์เอิสตาซียึสได้เปลี่ยนสถานภาพเป็นเทศบาลรูปแบบพิเศษภายในประเทศเนเธอร์แลนด์แทนเมื่อวันที่ 10 ตุลาคม ค.ศ. 2010
ชื่อเกาะ "ซินต์เอิสตาซียึส" เป็นภาษาดัตช์หมายถึงนักบุญยูสตัซ (Saint Eustace) ผู้พลีชีพเพื่อศาสนาคริสต์ในตำนาน นักบุญผู้นี้เป็นที่รู้จักในภาษาสเปนว่า "ซานเอวส์ตากิโอ" (San Eustaquio) และในภาษาโปรตุเกสว่า "ซังตูเอวช์ตากีอู" (Santo Eustáquio) หรือ "ซังตูเอวช์ตาซีอู" (Santo Eustácio)
== อ้างอิง ==
ประเทศเนเธอร์แลนด์
เลสเซอร์แอนทิลลีส
ดิ เอ็กซ์เพ็นเดเบิลส์ โคตรคนทีมมหากาฬ 3

ดิ เอ็กซ์เพ็นเดเบิลส์ โคตรคนทีมมหากาฬ 3 (The Expendables 3) เป็นภาพยนตร์โลดโผนลำดับที่ 3 ในชุด ดิ เอ็กซ์เพ็นเดเบิลส์ กำกับโดยแพทริก ฮิวส์ เขียนบทโดยครีห์ตัน โรเทนเบอร์เกอร์, แคทริน เบเนดิกต์และซิลเวสเตอร์ สตอลโลน ออกฉายในไทยเมื่อวันที่ 7 สิงหาคม ค.ศ. 2014
==เรื่องย่อ==
ทีมเอ็กซ์เพ็นเดเบิลส์ นำโดยบาร์นีย์ รอสได้บุกเข้าไปชิงตัวด็อกเตอร์เดธ หรือด็อก อดีตสมาชิกทีมออกมาจากรถไฟของทหาร และร่วมมือกับด็อกในงานขัดขวางการส่งอาวุธที่โซมาเลีย ที่นั่นรอสได้พบกับคอนราด สโตนแบงส์ อดีตผู้ร่วมก่อตั้งทีมเอ็กซ์เพ็นเดเบิลส์ที่เชื่อว่าเสียชีวิตไปแล้ว ทีมเอ็กซ์เพ็นเดเบิลส์ยิงต่อสู้กับลูกน้องของสโตนแบงส์ ก่อนที่สโตนแบงส์จะใช้ระเบิดจนเฮล ซีซาร์ หนึ่งในทีมเอ็กซ์เพ็นเดเบิลส์บาดเจ็บสาหัส
เมื่อกลับมาที่สหรัฐฯ รอสได้รับภารกิจจากเจ้าหน้าที่ CIA แม็กซ์ ดรัมเมอร์ ให้จับตัวสโตนแบงส์มาขึ้นศาลอาญาระหว่างประเทศ รอสยอมรับภารกิจแต่ตัดสินใจยุบทีมเอ็กซ์เพ็นเดเบิลส์เพื่อไม่ให้ลูกทีมตัวเองต้องบาดเจ็บเหมือนซีซาร์ รอสเดินทางไปลาสเวกัสเพื่อพบกับโบนาปาร์ต เพื่อนเก่าเพื่อขอให้ช่วยหาสมาชิกทีมใหม่ ซึ่งประกอบไปด้วยจอห์น สไมลี, ลูน่า, ธอร์นและมาร์ส นอกจากนี้ยังมีกัลโก นักแม่นปืนผู้ซึ่งขอร้องให้รอสรับตนเข้าทีม แต่รอสปฏิเสธ
ทีมใหม่ของรอสไปพบกับเทรนช์ เมาเซอร์ เพื่อนและคู่แข่งของรอส ดรัมเมอร์นำทั้งหมดไปที่โรมาเนียและจับตัวสโตนแบงส์ได้ในที่สุด แต่สโตนแบงส์ให้ลูกน้องตามมาจัดการขบวนรถของรอสและจับตัวสไมลี ลูน่า ธอร์นและมาร์สไป ส่วนรอสซึ่งถูกแรงระเบิดกระเด็นตกลงไปในแม่นำได้ฆ่าคนของสโตนแบงส์ที่ถูกส่งมาจับตัวเขาจนหนีรอดไปได้
ต่อมาสโตนแบงส์ส่งวิดีโอท้าให้รอสเข้ามาชิงตัวสมาชิกทีมใหม่ที่ตอนนี้ถูกจับอยู่ในประเทศอัสเมนิสถาน รอสตั้งใจจะเดินทางไปที่นั่นคนเดียวแต่พบกับกัลโกซึ่งขอร่วมทางไปด้วย และพบอดีตสมาชิกทีมเอ็กซ์เพ็นเดเบิลส์ที่ขอร่วมในภารกิจครั้งนี้ เมื่อเดินทางไปถึงอาคารที่สมาชิกทีมใหม่ถูกจับตัวไว้ รอสพบว่าอาคารหลังนี้ถูกวางระเบิดและทหารอัสเมนิสถานกำลังจะบุกอาคาร รอสจึงขอให้ลูกทีมทุกคนร่วมกันต่อสู้กับสโตนแบงส์ และให้ธอร์นถ่วงเวลาระเบิดไว้ได้ราว ๆ เกือบครึ่งชั่วโมง ต่อมาดรัมเมอร์ เมาเซอร์และหยิน หยางตามมาสมทบทางเฮลิคอปเตอร์
ลูกทีมคนอื่น ๆ ร่วมกันต่อสู้กับทหารของอัสเมนิสถาน ส่วนรอสและสโตนแบงส์สู้กันตัวต่อตัวจนกระทั่งสโตนแบงส์ถูกรอสยิงเสียชีวิต เมื่อแบตเตอรีของอุปกรณ์ที่ธอร์นใช้ถ่วงเวลาระเบิดหมดลง อาคารก็เริ่มระเบิดและพังถล่ม ดรัมเมอร์ตัดสินใจขับเฮลิคอปเตอร์ออกมาก่อนโดยมีลูกทีมของรอสทุกคนอยู่บนเครื่อง ส่วนรอสคว้าเชือกที่ผูกไว้กับเฮลิคอปเตอร์ได้ทันเวลาพอดีก่อนอาคารทั้งหลังจะถล่ม
หลังซีซาร์หายดีจากอาการบาดเจ็บ รอสยอมรับกัลโก สไมลี ลูน่า ธอร์นและมาร์สเข้าร่วมทีม ทั้งหมดร่วมฉลองกันในบาร์
==นักแสดง==
ซิลเวสเตอร์ สตอลโลน รับบท บาร์นี รอส หัวหน้าทีมเอ็กซ์เพ็นเดเบิลส์
เจสัน สเตธัม รับบท ลี คริสต์มาส
เทอร์รี ครูวส์ รับบท เฮล ซีซาร์
ดอล์ฟ ลันด์เกรน รับบท กันเนอร์ เจนเซ่น
อาร์โนลด์ ชวาร์เซเน็กเกอร์ รับบท เทรนช์ เมาเซอร์
เจ็ท ลี รับบท หยิน หยาง อดีตลูกทีมเอ็กซ์เพ็นเดเบิ้ลส์
เมล กิ๊บสัน รับบท คอนราด สโตนแบงส์ นักค้าอาวุธและผู้ร่วมก่อตั้งทีมเอ็กซ์เพ็นเดเบิลส์
เวสลีย์ สไนปส์ รับบท ด็อกเตอร์เดธ/ด็อก
อันโตเนียว บันเดรัส รับบท กัลโก
แฮร์ริสัน ฟอร์ด รับบท แม็กซ์ ดรัมเมอร์
==อ้างอิง==
==แหล่งข้อมูลอื่น==
ภาพยนตร์ภาษาอังกฤษ
ภาพยนตร์ที่ออกฉายในปี พ.ศ. 2557
ภาพยนตร์อเมริกัน
ภาพยนตร์ที่ถ่ายทำในประเทศบัลแกเรีย
ภาพยนตร์ไอแมกซ์
ภาพยนตร์โดยไลออนเกตเอ็นเตอร์เทนเมนต์
ภาพยนตร์ภาคต่อ
เต่าจักร

เต่าจักร (Spiny turtle, Spiny terrapin; ) สัตว์เลื้อยคลานประเภทเต่าชนิดหนึ่ง จัดอยู่ในวงศ์เต่านา (Geoemydidae)
เต่าจักร หรือ เต่าหนาม มีสันหนาเป็นเส็นกลางแผ่นเกล็ดสันหลังทุกแผ่น และมีตุ่มหลายตุ่มบนแผ่นเกล็ดชายโครงแต่ละแผ่น เมื่อยังเป็นเต่าวัยอ่อนจะมีแผ่นเกล็ดขอบกระดองแต่ละชิ้นคล้ายหนามแหลม 1 หนามคล้ายจักร อันเป็นที่มาของชื่อ ยกเว้นแผ่นเกล็ดขอบกระดอง ที่ 4 ที่ 5 จะมี 2 หนามซึ่งหนามที่ปรากฏในลูกเต่าจะค่อย ๆ หายไปเมื่อโตเต็มที่ ขาหน้าไม่มีผังพืด กระดองหลังสีน้ำตาลแดง กระดองท้องและด้านข้างแผ่นเกล็ดขอบกระดองออกสีเหลืองหรือสีส้ม และมีเส้นลายสีน้ำตาลดำ ขาสีน้ำตาลดำเกล็ดลำตัวออกสีชมพูอ่อน ผิวสีน้ำตาลเทา ส่วนหัวสีน้ำตาล
พบกระจายพันธุ์ในที่ชุ่มชื้นของป่าดิบตั้งแต่แหลมมลายูลงไป ตั้งแต่ภาคใต้ของไทย เช่น ชุมพร, สุราษฎร์ธานี, ระนอง ไปจนถึงพม่า, มาเลเซีย, อินโดนีเซีย, สิงคโปร์, บรูไน จนถึงฟิลิปปินส์
เต่าจักร หรือ เต่าหนาม เป็นเต่าที่อาศัยอยู่บนบกมากกว่าอยู่ในน้ำ โดยมักจะอยู่ในสภาพพื้นที่ ๆ มีความชุ่มชื้นและมีอุณหภูมิที่ค่อนข้างเย็นมากกว่า และพบได้ในที่สูงจากระดับน้ำทะเลถึง 900 เมตร กินผักและผลไม้เป็นอาหาร  จัดเป็นเต่าอีกชนิดหนึ่งที่มีขนาดเล็ก มีความยาวเต็มที่ประมาณ 20 เซนติเมตร น้ำหนักไม่เกิน 6.5 กิโลกรัม นิยมเลี้ยงกันเป็นสัตว์เลี้ยง ปัจจุบันสามารถขยายพันธุ์ในที่เลี้ยงได้แล้ว โดยพฤติกรรมการผสมพันธุ์และวางไข่จะเลียนแบบตามพฤติกรรมในธรรมชาติ คือ เต่าตัวผู้จะไล่กัดตัวเมียเพื่อผสมพันธุ์ในช่วงฤดูฝนหรือเวลาที่ฝนตก เต่าตัวเมียวางไข่ในช่วงเวลากลางคืน สามารถวางไข่ได้ 3 ครั้งต่อปี มีระยะเวลาฟักเป็นตัวนานประมาณ  106, 110, และ 145 วัน เต่าจักรเป็นสัตว์ป่าคุ้มครองตามพระราชบัญญัติและคุ้มครองสัตว์ป่า พ.ศ. 2535 ตามกฎหมายในประเทศไทย
==อ้างอิง==
==แหล่งข้อมูลอื่น==
วงศ์เต่านา
สัตว์ป่าคุ้มครอง
สัตว์เลื้อยคลานที่เป็นสัตว์เลี้ยง
วันแอนแซก

วันแอนแซก (Anzac Day) เป็นวันที่ระลึกประจำชาติในประเทศออสเตรเลียและนิวซีแลนด์ ซึ่งระลึกถึงชาวออสเตรเลียและนิวซีแลนด์ทุกคนที่รับใช้และเสียชีวิตในทุกสงคราม ความขัดแย้งและปฏิบัติการรักษาสันติภาพ" อย่างกว้าง ๆ เดิมกำหนดวันที่ 25 เมษายนของทุกปีเป็นเกียรติแก่สมาชิกกองทัพน้อยออสเตรเลียและนิวซีแลนด์ (Australian and New Zealand Army Corps; ANZAC) ซึ่งรบที่กัลลิโพลีในจักรวรรดิออตโตมันระหว่างสงครามโลกครั้งที่หนึ่ง
วันหยุดราชการในประเทศออสเตรเลีย
วันหยุดราชการในประเทศนิวซีแลนด์
วันกองทัพ
วันรำลึก
ผลที่ตามมาหลังสงครามโลกครั้งที่หนึ่ง
เอริน มอร์เก็นสเติร์น

เอริน มอร์เก็นสเติร์น (เกิด 8 กรกฎาคม 1978) คือนักเขียนหญิงชาวอเมริกันและทัศนศิลปิน เป็นที่รู้จักอย่างกว้างขวางด้วยผลงานนวนิยายเล่มแรกเรื่อง The Night Circus
==ชีวประวัติ==
เอริน มอร์เก็นสเติร์น เติบโตที่เมืองมาร์ชฟีลด์ แมสซาชูเซตส์ ศึกษาด้านการละครและศิลปะจัดแสดงที่สมิทคอลเลจในเมืองนอร์ทแฮมตัน แมสซาชูเซตส์และจบการศึกษาเมื่อปี 2000
==The Night Circus==
ผลงานนวนิยายเรื่องแรกของมอร์เก็นสเติร์นคือ The Night Circus ตีพิมพ์เมื่อเดือนกันยายน 2011 ท้องเรื่องมีลักษณะเป็นนิทานเหนือจริงผสมผสานเวทมนตร์และเรื่องราวความรักในลอนดอนช่วงปลายศตวรรษที่ 19 บทประพันธ์ได้รับการหยิบยกขึ้นเทียบเคียงกับหนังสือชุด Harry Potter และผลงานหลายเรื่องของนีล เกแมน เป็นต้น
นักเขียนชาวอเมริกัน
เต่าบึง

เต่าบึง หรือ เต่าป่า (	Forest turtles, Terrapins) เป็นสกุลของเต่าสกุลหนึ่ง ใช้ชื่อสกุลว่า Heosemys จัดอยู่ในวงศ์ Geoemydidae (บางข้อมูลหรือข้อมูลเก่าจัดอยู่ในวงศ์ Bataguridae) โดยแยกออกจากสกุล Geoemyda  ซึ่งเป็นสกุลส่วนใหญ่ในวงศ์นี้่
เต่าในสกุลนี้เป็นเต่าที่พบกระจายพันธุ์ในทวีปเอเชีย มีทั้งชนิดที่เป็นเต่าอาศัยอยู่บนพื้นดินที่แห้งแล้งหรือเป็นป่าดิบทึบ และที่เป็นเต่าอาศัยอยู่ได้บนบกและในน้ำ
==การจำแนก==
เต่าป่าอาระกัน (Boulenger, 1903), H. depressa
เต่าหวาย (Gray, 1860), H. grandis
เต่าจักร (Gray, 1831), H. spinosa
เต่าบัว, เต่าวัด หรือเต่าบึงหัวเหลือง (Anderson, 1875), H. annandalii
นอกจากนี้แล้ว เดิมทีสกุลนี้ยังมีจำนวนสมาชิกมากกว่านี้ แต่ปัจจุบันได้ถูกจัดแยกให้อยู่ในสกุลต่างออกไป เช่น เต่าป่าซูลาเวซี ขณะนี้จัดอยู่ในสกุล Leucocephalon, เต่าป่าฟิลิปปิน อยู่ในสกุล Siebenrockiella และเต่าอ้อยในสกุล Vijayachelys
==อ้างอิง==
==แหล่งข้อมูลอื่น==
วงศ์เต่านา
ยอดนักสืบจิ๋วโคนัน: ปริศนากระสุนมรณะ

ยอดนักสืบจิ๋วโคนัน: ปริศนากระสุนมรณะ (名探偵コナン 異次元の狙撃手) เป็นภาพยนตร์อนิเมะญี่ปุ่น กำกับโดยโคบัน ชิสุโนะ ซึ่งเป็นฉบับภาพยนตร์ที่อิงจากอนิเมะและมังงะของซีรีส์ยอดนักสืบจิ๋วโคนัน โดยเป็นเรื่องราวการซุ่มโจมตีที่เป็นอันตราย และฝ่ายเอฟบีไอเข้ามาเกี่ยวข้อง
== เนื้อเรื่องย่อ ==
ขณะที่พวกโคนันกำลังชมวิวบนตึกเบลทรีทาวเวอร์ ก็ได้มีกระสุนปริศนาพุ่งเข้าใส่ร่างชายคนหนึ่ง และจุดที่คนร้ายยิงในทุกคดี ก็มีลูกเต๋าปริศนาพร้อมปลอกกระสุนที่คนร้ายทิ้งปริศนาเอาไว้ ซึ่งผู้ต้องสงสัยอันดับหนึ่งคือ อดีตพลซุ่มยิงของหน่วยซีล แต่ทว่าคดีนี้ไม่ได้ง่ายอย่างที่คิดอีกต่อไป เมื่อผู้ต้องสงสัยถูกสไนเปอร์อีกคนยิงตาย ประชาชนทั่วญี่ปุ่นกลัวว่าจะเป็นการยิงไม่เลือกหน้า จึงปั่นป่วนไปกันทั่วญี่ปุ่น ดังนั้นกรมตำรวจทั่วญี่ปุ่นและเอฟบีไอ จึงได้ร่วมมือกันสอบสวนคดีฆาตกรรมต่อเนื่องในครั้งนี้ ระหว่างที่โคนันสืบสวนก็ไปสะดุดตาคนร้ายเข้าจึงถูกลอบยิง แต่เซระก็กระโดดไปรับกระสุนแทนจนได้รับบาดเจ็บ ถือว่าดีที่ เซระ ไม่เสียชีวิต
== ตัวละคร ==
เอโดงาวะ โคนัน
โมริ รัน
โมริ โคโกโร่
ไฮบาระ ไอ
โอกิยะ สึบารุ
เซระ มาสึมิ
ดร.อากาสะ ฮิโรชิ
ซึซึกิ โซโนโกะ
โยชิดะ อายูมิ
ซึบุรายะ มิซึฮิโกะ
โคจิมะ เก็นตะ
เมงูเระ จูโซ
วาตารุ ทากางิ
ซาโต้ มิวาโกะ
โจดี้ สตาร์ลิ่ง
เจมส์ แบล็ก
อังเดร คาเมล
เควิน โยชิโนะ
แจ็ค วอลซ์
== คนร้ายและเหตุจูงใจในการก่อคดี ==
คนร้าย(ตัวปลอม) : ทีโมธี ฮันเตอร์
คนร้าย(ตัวจริง) : เควิน โยชิโนะ
เหตุจุงใจ : ต้องการแก้แค้นแทนทีโมธี ฮันเตอร์ที่ถูกพวกแจ็ค วอลซ์ลอบทำร้ายจนบาดเจ็บ ไม่สามารถปฏิบัติหน้าที่ทหารต่อได้และสูญเสียหน้าที่การงานและครอบครัว เป็นคนสังหารทีโมธี ฮันเตอร์เพื่อทำให้การสืบสวนเกิดความสับสน
== การตอบรับ ==
ภาพยนตร์ชุดนี้ทำรายได้ที่ 4 พันล้านเยนในประเทศญี่ปุ่นแซง 17 ภาค ที่ผ่านมา
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2557
ภาพยนตร์อนิเมะที่ออกฉายในปี พ.ศ. 2557
ภาพยนตร์ภาษาญี่ปุ่น
ยอดนักสืบจิ๋วโคนันฉบับภาพยนตร์
ภาพยนตร์ญี่ปุ่น
ภาพยนตร์เกี่ยวกับพลซุ่มยิง
เต่าดาว

เต่าดาว (Star tortoise, Typical tortoise) เป็นสกุลของเต่าจำพวกเต่าบกสกุลหนึ่ง ใช้ชื่อสกุลว่า Geochelone (/จี-โอ-เช-ลอน/) พบกระจายพันธุ์บนบกในป่าทวีปเอเชียและแอฟริกา
จัดเป็นสกุลที่เป็นต้นแบบของเต่าบกในอีกหลายสกุลและหลายชนิด ปัจจุบันจำแนกออกได้เป็น 3 ชนิด คือ
เต่าดาวอินเดีย (G. elegans)
เต่าดาวพม่า (G. platynota)
เต่าซูลคาต้า หรือเต่าเดือยแอฟริกัน (G. sulcata)
เดิมทีเต่าในสกุลนี้ถูกจำแนกให้มีความหลากหลายมากกว่านี้ แต่ต่อมาได้มีการศึกษาเพิ่มมากขึ้น จึงถูกจัดแยกออกไปเป็นสกุลอื่น ๆ ได้แก่   Aldabrachelys (จากหมู่เกาะเซเชลส์ และ มาดากัสการ์), Astrochelys (มาดากัสการ์), Chelonoidis (อเมริกาใต้ และหมู่เกาะกาลาปากอส), Stigmochelys (แอฟริกา), สกุลที่สูญพันธุ์ไปแล้ว Colossochelys (เอเชียใต้)
จัดเป็นเต่าที่มีกระดองโค้งกลมมาก เมื่อหงายท้องคว่ำไปแล้ว ไม่สามารถที่จะพลิกตัวกลับมาได้อีก
==อ้างอิง==
==แหล่งข้อมูลอื่น==
เต่าบก
ไมโครซอฟท์ โมบาย

ไมโครซอฟท์ โมบาย (Microsoft Mobile Oy) เป็นบริษัทโทรคมนาคมรายใหญ่ของโลก มีสำนักงานใหญ่อยู่ที่เมืองเอสโป ประเทศฟินแลนด์ ปัจจุบันเป็นผู้ผลิตโทรศัพท์มือถือที่ใหญ่เป็นอันดับ 2 ของโลกโดยเกิดจากการที่เมื่อวันที่ 2 กันยายน พ.ศ. 2556 ไมโครซอฟท์ได้ประกาศเข้าซื้อกิจการด้านโทรศัพท์ของโนเกียทั้งหมด ในราคา 7.17 พันล้านดอลลาร์สหรัฐ ต่อมาในวันที่ 25 เมษายน 2557 ไมโครซอฟท์ได้เปลี่ยนชื่อโนเกียเป็นไมโครซอฟท์ โมบาย ซึ่งจะเป็นในฐานะบริษัทลูก

== ประวัติ ==
3 พฤษภาคม ค.ศ. 2011 ไมโครซอฟท์และโนเกียได้ประกาศร่วมมือพัฒนา Windows Phone
2 กันยายน ค.ศ. 2013 ไมโครซอฟท์ได้ประกาศเข้าซื้อกิจการด้านโทรศัพท์ของโนเกียทั้งหมด ในราคา 7.17 พันล้านดอลลาร์สหรัฐ
25 เมษายน ค.ศ. 2014 ไมโครซอฟท์ได้ก่อตั้งไมโครซอฟท์ โมบาย
18 พฤษภาคม ค.ศ. 2016 ไมโครซอฟท์ได้หมดสัญญาผูกพันกับทางโนเกีย ที่ห้ามไม่ให้โนเกียดำเนินการจัดจำหน่ายสมาร์ทโฟนในชื่อโนเกีย
27 พฤษภาคม ค.ศ. 2016 ไมโครซอฟท์ได้ยกเลิกการผลิตไมโครซอฟท์ ลูเมียของไมโครซอฟท์ โมบาย โดยการปลดพนักงานออกถึง 1,850 ตำแหน่ง ซึ่งคาดว่าจะแล้วเสร็จภายในเดือนกรกฎาคมปี 2017
== ดูเพิ่ม ==
ไมโครซอฟท์ เซอร์เฟซ
== อ้างอิง ==
== แหล่งข้อมูลอื่น ==
ผู้ผลิตโทรศัพท์มือถือ
เต่าปากแม่น้ำ

เต่าปากแม่น้ำ (River terrapins) เป็นสกุลของเต่าสกุลหนึ่ง ใช้ชื่อสกุลว่า Batagur (/บา-ตา-เกอ/) ในวงศ์เต่านา (	Geoemydidae)
เป็นเต่าที่อาศัยอยู่ในแหล่งน้ำที่เป็นน้ำกร่อยใกล้ทะเล เช่น ปากแม่น้ำ หรือชะวากทะเล พบกระจายพันธุ์ในทวีปเอเชียในส่วนของเอเชียอาคเนย์และเอเชียใต้
==การจำแนก==
B. affinis – เต่าจาน
B. baska – เต่ากระอาน
B. borneoensis – เต่าลายตีนเป็ด (เดิมจัดอยู่ในสกุล Callagur)
B. dhongoka – เต่าหลังสามแถบ (เดิมจัดอยู่ในสกุล Kachuga)
B. kachuga – เต่าหลังมงกุฎแดง (เดิมจัดอยู่ในสกุล Kachuga)
B. trivittata – เต่าหลังพม่า (เดิมจัดอยู่ในสกุล Kachuga)
==อ้างอิง==
==แหล่งข้อมูลอื่น==
วงศ์เต่านา
เต่าจาน

เต่าจาน หรือ เต่ากระอาน หรือ เต่ากระอานใต้ (Southern river terrapin; ) เต่าชนิดหนึ่ง ในวงศ์เต่านา (	Geoemydidae)
เป็นเต่าที่พบกระจายพันธุ์ในแหล่งน้ำที่เป็นน้ำกร่อยในประเทศมาเลเซีย, อินโดนีเซีย, กัมพูชา ตลอดจนภาคใต้ตอนล่างและภาคตะวันออกของไทย
มีลักษณะทั่วไปคล้ายกับเต่ากระอาน (B. baska) แต่มีจมูกที่งอนกว่า และมีรายงานการพบฟอสซิลที่จังหวัดพระนครศรีอยุธยาด้วย
เต่าจาน หรือเต่ากระอานเป็นเต่าอีกชนิดหนึ่งที่ใกล้สูญพันธุ์ เพราะถูกล่าเอาไปทำเป็นอาหารหรือเชื่อว่าเป็นยาบำรุง ในกัมพูชาถูกเรียกว่า "เต่าหลวงกัมพูชา"  เนื่องจากในอดีตมีแต่เพียงสมาชิกราชวงศ์เท่านั้นที่จะบริโภคไข่เต่าชนิดนี้ได้  ปัจจุบันสามารถเพาะขยายพันธุ์ได้แล้วโดยศูนย์วิจัยและพัฒนาประมงน้ำจืดจังหวัดสตูล ในสังกัดกรมประมง เช่นเดียวกับเต่ากระอาน และเต่าลายตีนเป็ด (B. borneoensis) ซึ่งเป็นเต่าในสกุลเดียวกัน
 และรวมถึงมีการขยายพันธุ์ได้ด้วยหน่วยงานอนุรักษ์ของทางการกัมพูชาด้วย
==การจำแนก==
แบ่งออกได้เป็น 2 ชนิดย่อย
Batagur affinis affinis – พบทางภาคใต้ฝั่งตะวันตกของไทย
Batagur affinis edwardmollis – เต่ากระอานตาเหลือง, เต่าหลวง, เต่าราชา
==อ้างอิง==
==แหล่งข้อมูลอื่น==
วงศ์เต่านา
ชีวิตพิศวงของวอลเตอร์ มิตตี้

ชีวิตพิศวงของวอลเตอร์ มิตตี้ (The Secret Life of Walter Mitty) เป็นภาพยนตร์อเมริกา แนวดราม่า-ตลก ผจญภัย โรแมนติก กำกับและร่วมอำนวยการสร้างและนำแสดงโดย เบน สติลเลอร์ โดยมี กอร์ เวอร์บินสกี เป็น executive procuder
== นักแสดง ==
ภาพยนตร์อเมริกัน
ภาพยนตร์ที่ออกฉายในปี พ.ศ. 2556
ภาพยนตร์ที่ถ่ายทำในนครนิวยอร์ก
ภาพยนตร์ที่มีฉากในนครนิวยอร์ก
โรคทางเดินหายใจตะวันออกกลาง

โรคทางเดินหายใจตะวันออกกลาง (Middle East respiratory syndrome) หรือ โรคเมอร์ส (MERS) หรือโรคติดเชื้อไวรัสโคโรน่าสายพันธุ์ใหม่ 2012 เป็นการติดเชื้อไวรัสในระบบหายใจจากเชื้อไวรัสสายพันธุ์ใหม่ MERS-CoV ซึ่งเป็นเบตาโคโรนาไวรัสที่เคยติดต่อในค้างคาว และยังตรวจพบภูมิคุ้มกันต่อไวรัสนี้ในอูฐ อย่างไรก็ดีแหล่งที่มาของเชื้อนี้ยังไม่ชัดเจน
==อาการและอาการแสดง==
รายงานในช่วงแรกของการระบาดระบุว่าโรคนี้มีความคล้ายคลึงกับโรคทางเดินหายใจเฉียบพลันรุนแรง หรือโรคซาร์ส สื่อมวลชนเคยเรียกเชื้อนี้ว่าไวรัสคล้ายซาร์สที่พบในซาอุดิอะราเบีย (Saudi Arabia's SARS-like virus) ผู้ป่วยรายแรกที่พบเมื่อเดือนมิถุนายน ค.ศ. 2012 มีอาการไข้ ไอมีเสมหะ และหายใจลำบาก
==อ้างอิง==
โรคติดเชื้อไวรัสระบบหายใจ
โรคติดเชื้อโคโรนาไวรัสสายพันธุ์ใหม่ 2012
การระบาดของโคโรนาไวรัสสายพันธุ์ใหม่ 2012 พ.ศ. 2556

การระบาดของโคโรนาไวรัสสายพันธุ์กลุ่มอาการโรคทางเดินหายใจตะวันออกกลาง ปี พ.ศ. 2556 เป็นการระบาดของไวรัส betacoronavirus สายพันธุ์ใหม่แต่เดิมถูกเรียกว่า โคโรนาไวรัสสายพันธุ์ใหม่ 2012 (novel coronavirus 2012) หรือโคโรนาไวรัสสายพันธุ์ใหม่ ปัจจุบันได้รับการกำหนดชื่อว่าโคโรนาไวรัสสายพันธุ์กลุ่มอาการโรคทางเดินหายใจตะวันออกกลาง (Middle East respiratory syndrome coronavirus) หรือ MERS-CoV ถูกพบครั้งแรกในผู้เปลี่ยนจากซาอุดีอาระเบีย เมื่อเมษายน 2556
การติดเชื้อ MERS-CoV จะทำให้เกิดกลุ่มอาการโรคทางเดินหายใจตะวันออกกลาง (Middle East respiratory syndrome) หรือ MERS
==รายงานผู้ป่วย==
===มาเลเซีย===
16 เมษายน 2557 มาเลเซียรายงานผู้เสียชีวิตรายแรกจาก MERS-CoV เป็นผู้ป่วยชายวัย 54 ปี เดินทางมาจากญิดดะฮ์ ซาอุดีอาระเบีย พร้อมกับกลุ่มผู้แสวงบุญ 18 คน ในช่วง 15-28 มีนาคม 2557 เริ่มมีอาการ 4 เมษายน และไปตรวจรักษาที่คลินิกในรัฐยะโฮร์เมื่อ 7 เมษายน ถูกรับไว้รักษาในโรงพยาบาลตั้งแต่ 9 เมษายน และเสียชีวิตเมื่อ 13 เมษายน
==อ้างอิง==
วิทยาการระบาด
โรคระบาด
ประเทศซาอุดีอาระเบีย
โรคติดเชื้อโคโรนาไวรัสสายพันธุ์ใหม่ 2012
อัตราป่วยตาย

ทางระบาดวิทยา อัตราป่วยตาย หรือ อัตราตายของผู้ป่วยรายโรค (case fatality risk (CFR), case fatality rate, case fatality ratio, fatality rate) คือสัดส่วนของการเสียชีวิตในกลุ่มประชาชนของ "ผู้ป่วย" ตลอดการดำเนินโรค ส่วนใหญ่แสดงเป็นร้อยละ หมายถึงค่าความเสี่ยง
วิทยาการระบาด
สีเรียงเซียนโต๊ด

สีเรียงเซียนโต๊ด (4 KINGS) เป็นภาพยนตร์แนวคอเมดี้ กำกับและเขียนบทโดย ศุภกิจ ตังทัตสวัสดิ์ ออกฉายในโรงภาพยนตร์โดยสหมงคลฟิล์ม อินเตอร์เนชั่นแนล ในวันที่ 30 มกราคม พ.ศ. 2557 นำแสดงโดย ชาคริต แย้มนาม, สุเทพ โพธิ์งาม, อัครินทร์ อัครนิธิเมธรัฐ และภัทรา อธิราษฎร์กุล ภาพยนตร์ทำรายได้ 10 ล้านบาท
==เรื่องย่อ==
==นักแสดง==
ชาคริต แย้มนาม รับบทเป็น โต๊ด - นักมายากลอยู่ในบาร์ มือไว ชำนาญเรื่องกลซ่อนไพ่ เปลี่ยนไพ่ ชนิดไม่มีใครมองได้ทัน
สุเทพ โพธิ์งาม รับบทเป็น เซียน - เซียนพระชื่อดังย่านท่าพระจันทร์ เติบโตและคลุกคลีมากับวงการพระตั้งแต่เด็ก ปัจจุบันเป็นเจ้าของร้านเช่าพระเครื่อง และชำนาญด้านการปลอมพระ
อัครินทร์ อัครนิธิเมธรัฐ รับบทเป็น เรียง - โตมากับการพนัน ชนไก่ ไฮโล ไพ่ หวย ปลากัด น้ำเต้าปูปลา บอล เล่นหมดทุกอย่าง การพนันอยู่ในสายเลือด แถมยังเก่งพนันทุกอย่างไม่เคยทำให้พ่อแม่ผิดหวังเลยสักครั้ง เป็นหลานแท้ ๆ ของเซียน
ภัทรา อธิราษฎร์กุล รับบทเป็น ศรี - โคโยตี้สาวสวยสุดเซ็กซี่ ด้วยเสน่ห์ยั่วยวนจนใครก็ไม่กล้าปฏิเสธเธอ กร้านโลกสู้คน และไม่กลัวใคร
ชนิตร์นันท์ บุษราคัมวงศ์ รับบทเป็น เสี่ยชูชัย - โคตรเซียนไพ่อันดับหนึ่ง เจ้าของบ่อนใหญ่ฝั่งเขมร มีบอดี้การ์ดข้างกายล้วนเป็นสาวสวยเซ็กซี่
อนุวัฒน์ นิวาตวงศ์ รับบทเป็น เสี่ยปู - เจ้าของบ่อนกลางกรุง เซียนพนันตัวพ่อ รับพนันทุกชนิดตั้งแต่แทงบอลยันปลากัด ฝีมือด้านการพนันเก่งฉกาจ
โยกเยก เชิญยิ้ม รับบทเป็น โตโน่ - ลูกน้องคนสนิทของเสี่ยปู เข้าวงการได้เพราะพี่สาวเป็นเมียเสี่ยปู มักทำอะไรไม่เคยไว้หน้าเสี่ยปู
อรจิรา แหลมวิไล รับบทเป็น แฟนของโต๊ด
กิตติ เชี่ยววงศ์กุล รับบทเป็น เจ้าของค่ายมวย
==อ้างอิง==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2557
ภาพยนตร์ไทย
ภาพยนตร์ตลก
ภาพยนตร์โดยสหมงคลฟิล์ม
ปฏิบัติการลับข้ามแดน

ปฏิบัติการลับข้ามแดน (The Americans) เป็นทีวีซีรีส์อเมริกาแนวดราม่าย้อนยุค สร้างสรรค์และอำนวยการสร้างโดยอดีตซีไอเอ Joe Weisberg
เป็นเรื่องของ Elizabeth (Keri Russell) และ Philip Jennings (Matthew Rhys) สายลับรัสเซีย ที่แฝงตัวมาเป็นคู่สามีภรรยาชาวอเมริกาในช่วงสงครามเย็น
ซีรีส์เรื่องนี้เน้นไปที่ชีวิตส่วนตัวและชีวิตการทำงานเป็นสายลับของสองสามีภรรยาเจนนิงส์ บางครั้งสอดแทรกเหตุการณ์ที่เกิดขึ้นจริงเข้าไปในเรื่องด้วย ผู้สร้างกล่าวว่าโดยแก่นแท้แล้ว ซีรีส์เรื่องนี้เป็นเรื่องของชีวิตสมรสและอุปสรรค
รายการโทรทัศน์ภาษาอังกฤษ
ภาพยนตร์ชุดทางโทรทัศน์อเมริกัน
เศรษฐกิจฟองสบู่

redirectภาวะเศรษฐกิจฟองสบู่
เอ็นแทรนซ์

เอ็นแทรนซ์ (N-Trance) เป็นกลุ่มดนตรีอิเล็กทรอนิกส์จากอังกฤษที่ก่อตั้งโดย เควิน โอทูล กับ เดล ลองเวิร์ท ในปี 1990 กลุ่มดนตรีขายได้มากกว่า 5 ล้านกอปปี ทั่วโลก และ มีบางชิงเกิลฮิตของพวกเขา "Set You Free" "Forever" รวมทั้งการคัฟเวอร์เพลงดิสโก้ที่นิยมในช่วงยุค 1970 ด้วยได้แก่เพลง "Stayin' Alive" "D.I.S.C.O." และ "Da Ya Think I'm Sexy?
== อ้างอิง ==
กลุ่มดนตรีแดนซ์สัญชาติอังกฤษ
ร่าง (ภาพยนตร์)

ร่าง (The Parallel) เป็นภาพยนตร์แนวสยองขวัญสั่นโสตประสาท กำกับโดย ภณ วรวรัญญู ออกฉายในโรงภาพยนตร์โดยGolden A Entertainment ในวันที่ 9 มกราคม พ.ศ. 2557 นำแสดงโดย พอลล่า เทเลอร์ ,วนิสา นุชนนท์ ,อัฒรุต คงราศรี ,ต่อพงศ์ กุลอ่อน ,รติกาล ศรศิลป์ ,ชาลี ไท ,นิธิพนธ์ ดุริยะสีห์หกุล ,ศุภชัย อนุสถิตย์วัฒนา ,รัมภา จิรสมิทธา ,มนสิชา เกิดโกสุม ,ถิร ชุติกุล และปราย ปรเมศร์
==เรื่องย่อ==
เรื่องราวของสาวชื่อ เอมมี่ (พอลล่า เทเลอร์) ต้องเปลี่ยนแปลงชีวิตกะทันหันเมื่อเธอตั้งท้องกับแฟนหนุ่ม ซึ่งใช้ชีวิตด้วยกันโดยไม่ได้แต่งงาน เอมมี่ถูกแฟนหนุ่มหลอกไปทำแท้ง และทิ้งเธอไปอย่างไม่สนใจใยดี อีกทั้งเอมมี่ยังได้รับข่าวร้ายอีกว่ามดลูกของเธอบอบช้ำอย่างหนักจากการทำแท้ง ทำให้เธอจะมีลูกไม่ได้อีกต่อไป
อีกด้านหนึ่ง ยังมีเด็กหญิงอายุ 10 ขวบ โมบาย (วนิสา นุชนนท์) ที่ต้องสูญเสียแม่จากการถูกโจรปล้นร้านขายของเล็ก ๆ ที่แม่ของเธอทำมาหากินเลี้ยงปากท้อง สิ่งสุดท้ายที่แม่เหลือไว้ให้คือ ตุ๊กตาตัวโปรดของเธอ
ตั้งแต่นั่นมาโมบายก็ไม่พูดคุยกับใคร เอมมี่รู้สึกถูกชะตาจึงรับอุปการะโมบายมาเลี้ยงดู เพื่อทดแทนการสูญเสียของกันและกัน แต่สิ่งที่ตามโมบายมาคือวิญญาณที่ยังคงห่วงลูก ขณะที่เอมมี่ก็เจ็บปวดกับภาพความหลังที่ยังคงฝังใจเธอตลอดมา เรื่องราวความรักความผูกพันของคำว่าแม่กำลังเริ่มต้นขึ้นพร้อมกับความสยอง ที่จะมาในทุกขณะ ทุกลมหายใจ
==รายชื่อนักแสดง==
พอลล่า เทเลอร์ - เอมมี่
วนิสา นุชนนท์  - โมบาย
อัฒรุต คงราศรี
ต่อพงศ์ กุลอ่อน
รติกาล ศรศิลป์
ชาลี ไท
นิธิพนธ์ ดุริยะสีห์หกุล
ศุภชัย อนุสถิตย์วัฒนา
รัมภา จิรสมิทธา
มนสิชา เกิดโกสุม
ถิร ชุติกุล
== การสร้าง ==
== การตอบรับ ==
==อ้างอิง==
ภาพยนตร์ที่ออกฉายในปี พ.ศ. 2557
ภาพยนตร์ไทย
ภาพยนตร์สยองขวัญ
หมู่เกาะดิเอโกรามิเรซ

หมู่เกาะดิเอโกรามิเรซ (Islas Diego Ramírez) เป็นหมู่เกาะขนาดเล็กตั้งอยู่ทางใต้สุดของประเทศชิลีราว 105 ม. ทางทิศตะวันตก-ตะวันตกเฉียงใต้ของแหลมฮอร์น และห่าง 93 กม. ทางทิศใต้-ตะวันออกเฉียงใต้ของหมู่เกาะอิลเดฟอนโซ หมู่เกาะมีความยาวทิศเหนือ-ใต้ 8 กม. แบ่งเป็นสองกลุ่มคือ กลุ่มทิศเหนือมีเกาะ 6 เกาะ และทิศใต้มีขนาดใหญ่กว่า ห่างกันราว 3 กม. เกาะที่ใหญ่ที่สุดได้แก่ เกาะอิสลาบาร์โตโลเม และเกาะอิสลากอนซาโล ทั้งสองเกาะอยู่ในกลุ่มทิศใต้ หมู่เกาะนี้ถือเป็นจุดใต้สุดของทวีปอเมริกาใต้ เกาะที่อยู่ใต้สุดคือเกาะอากิลา ที่จุดพิกัด 56°32'9"S
มีการพบหมู่เกาะนี้ครั้งแรกเมื่อวันที่ 12 กุมภาพันธ์ ค.ศ. 1619 โดยคณะเดินทางของการ์เซีย เด โนดัลและได้ตั้งชื่อหมู่เกาะนี้ตามนักจักรวาลวิทยาและนักเดินทาง ดิเอโก รามิเรซ เด อาเรยาโน
==อ้างอิง==
ดิเอโกรามิเรซ
ดิเอโกรามิเรซ
หั่มช้อยกอน

หั่มช้อยกอน หรือ ผักดำ ภาษาจีนกลางเรียก เหมย์กันไช่ (t=霉乾菜|s=梅干菜|p=méigān cài; meigan cai|l=ผักแห้งขึ้นรา|w = mei2-kan1 ts'ai4; mei-kan tsai) หรือ เหมย์ไช่ (s=梅菜|t=霉菜|w=mei2 ts'ai4; mei tsai|p=méi cài) เป็นผักดองแบบจีนชนิดหนึ่ง ซึ่งทำจากผักขมที่ชาวจีนเรียกว่าชุนไฉ่ หรือผักกวางตุ้ง ที่นำมาขยำกับเกลือ แล้วบีบน้ำออกจนแห้ง หมักไว้ในโอ่งสองคืน แล้วตากแดดจนแห้งสนิท เป็นสีดำ มีกลิ่นเฉพาะตัว ใช้ทำอาหารได้หลายชนิด เช่น นึ่งกับหมูบะช่อ ทำเคาหยก และผักดำต้มหมูสามชั้น
ผักดำต้มหมูสามชั้น ทำจากหมูสามชั้นต้มกับผักดำนำผักดำไปล้างแล้วแช่ในน้ำต้มสุกจนนิ่ม หั่นป็นท่อนนำไปผัดกับน้ำมัน แล้วจึงนำไปต้มกับหมูสามชั้น ใช้เวลาเคี่ยวนานจนกว่าจะนุ่ม นิยมใส่เหล้าแดงเพื่อเพิ่มความหอม นิยมทำในงานบุญเทศกาลต่างๆ
== อ้างอิง ==
ภาสกร หลี. หั่มช้อยกอน กินอย่างจีนแคะ. ครัว. ปีที่ 18 ฉบับที่ 210 ธันวาคม 2554 หน้า 12
สุมล ว่องวงศ์ศรี. จานอร่อยจากปู่ย่า สูตรโบราณ ๑๐๐ ปี. กทม. สารคดี. 2557 หน้า 192
==แหล่งข้อมูลอื่น==
a common type of 芥菜 that is used for meicai
making meicai by drying on a line
อาหารจีน
อาหารหมักดอง